stanford-oval/wikipedia huggingface dataset:
วัดแว่นจันทร์

| วัดแว่นจันทร์ |
| --- | --- |

ชื่อสามัญ: วัดแว่นจันทร์, วัดตาด้วง
ที่ตั้ง: ตำบลสวนหลวง อำเภออัมพวา จังหวัดสมุทรสงคราม
ประเภท: วัดราษฎร์
นิกาย: มหานิกาย
พระประธาน: หลวงพ่อศิลา
เจ้าอาวาส: พระใบฎีกาสมควร กลฺยาโณ
 สถานีย่อยพระพุทธศาสนา
วัดแว่นจันทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ ๘๒ หมู่ที่ ๑๕ ในตำบลสวนหลวง อำเภออัมพวา จังหวัดสมุทรสงคราม
วัดแว่นจันทร์ตั้งเป็นวัดเมื่อ พ.ศ. 2340 ไม่ทราบว่าใครเป็นผู้สร้าง เดิมเรียกว่า วัดตาด้วง เข้าใจว่าตาด้วงคงเป็นผู้สร้าง ต่อมาจึงได้เปลี่ยนชื่อใหม่ว่า "วัดแว่นจันทร์" ได้รับพระราชทานวิสุงคามสีมา เมื่อ พ.ศ. 2477 วัดแว่นจันทร์เคยมีสภาพทั้งเจริญรุ่งเรืองและเสื่อมโทรม เจ้าอาวาสรูปปัจจุบันคือ พระครูวินัยธรบวร ขนฺติธมฺโม(อาจารย์อาท)
วัดมีเสนาสะที่สร้างด้วยไม้สักทั้งหลัง ตั้งแต่อุโบสถ ศาลาการเปรียญ และกุฏิสงฆ์ ซึ่งหาดูได้ยาก อุโบสถมีลักษณะทรงไทยเป็นโบสถ์มหาอุด คือ ประตูด้านหน้า ไม่มีประตูหลัง ทรวดทรงกะทัดรัดงดงามน่าชม ศาลาการเปรียญ และกุฏิสงฆ์ทรงไทย ปูชนียวัตถุที่สำคัญ คือ พระประธานในอุโบสถเป็นพระแกะสลักด้วยศิลาแลง ปางมารวิชัย เป็นของเก่าคู่มากับวัด  นามว่า หลวงพ่อศิลา
แอนโธซัว

| แอนโธซัว |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: ไนดาเรีย Cnidaria
ชั้น:: แอนโธซัว Anthozoa Ehrenberg, 1831

แอนโธซัว (Anthozoa) เป็นชั้นหนึ่งในไฟลัมไนดาเรีย เป็นสิ่งมีชีวิตที่มีรูปร่างเป็นแท่งคล้ายดอกไม้ มีโครงสร้างค้ำจุน อาศัยอยูเดี่ยวๆหรือเป็นโคโลนี อาศัยอยู่ในทะเลทั้งหมด แบ่งได้เป็นสี่กลุ่มคือ ดอกไม้ทะเล ปะการังแข็ง ปะการังอ่อน และกัลปังหา
ลาลิกา ฤดูกาล 2015–16

| --- | --- |
ฤดูกาล: 2015–16
ชนะเลิศ: บาร์เซโลนา สมัยที่ 24
ตกชั้น: ราโยบาเยกาโน เฆตาเฟ เลบันเต
แชมเปียนส์ลีก: บาร์เซโลนา เรอัลมาดริด อัตเลติโกเดมาดริด บิยาร์เรอัล เซบิยา
ยูโรปาลีก: อัตเลติกเดบิลบาโอ เซลตาบีโก
จำนวนการแข่งขันทั้งหมด: 380
จำนวนประตูทั้งหมด: 1043 (2.74 ต่อนัด)
ผู้ยิงประตูสูงสุด: ลุยส์ ซัวเรซ  (40 ประตู)
ทีมเหย้าชนะสูงสุด: เรอัลมาดริด 10–2 ราโย บาเยกาโน  (20 ธันวาคม 2015)
ทีมเยือนชนะสูงสุด: เดปอร์ติโบเดลาโกรุญญา 0–8 บาร์เซโลนา  (20 เมษายน 2016)
ประตูสูงสุด: เรอัลมาดริด 10–2 ราโย บาเยกาโน  (20 ธันวาคม 2015)
สถิติชนะติดต่อกันสูงสุด: 12 นัด บาร์เซโลนา
สถิติไม่แพ้ติดต่อกันสูงสุด: 23 นัด บาร์เซโลนา
สถิติไม่ชนะติดต่อกันสูงสุด: 13 นัด เดปอร์ติโบเดลาโกรุญญา เฆตาเฟ
สถิติแพ้ติดต่อกันสูงสุด: 7 นัด เฆตาเฟ
ผู้เข้าชมมากที่สุด: 98,902 คน  บาร์เซโลนา 1–2 เรอัลมาดริด  (2 เมษายน 2016)
ผู้เข้าชมน้อยที่สุด: 4,215 คน เอย์บาร์ 5–1 กรานาดา  (18 มกราคม 2016)
ผู้เข้าชมทั้งหมด: 10,554,764 คน
ผู้เข้าชมโดยเฉลี่ย: 27,775 คน
← 2014–15 2016–17 →
การแข่งขันฟุตบอลลาลิกา ฤดูกาล 2015–16 (สเปน: Primera División de España 2015/16) หรือในชื่อว่า ลีกา เบเบอูเบอา (สเปน: Liga BBVA) ตามชื่อผู้สนับสนุน เป็นฤดูกาลที่ 85 ของลาลิกานับตั้งแต่ได้รับการก่อตั้งขึ้นเมื่อ พ.ศ. 2473 บาร์เซโลนาเป็นผู้ชนะเลิศประจำฤดูกาลในวันที่ 14 พฤษภาคม 2559
ทีม > การเลื่อนชั้นและการตกชั้น

ในการแข่งขันนี้จะแข่งขันในระบบลีก มีทั้งหมด 20 ทีม ซึ่งประกอบด้วย 17 ทีมจากลาลิกา ฤดูกาล 2014–15 และอีก 3 ทีมที่ขึ้นมาจากเซกุนดาดิบิซิออน ฤดูกาล 2014–15 แบ่งเป็น 2 ทีมที่อันดับดีที่สุดในเซกุนดาดิบิซิออน (เรอัลเบติสและสปอร์ติงเดคีคอน) และอีกหนึ่งทีมมาจากผู้ชนะในรอบเพลย์ออฟ (อูเด ลัสปัลมัส)
หมายเหตุ : สโมสรฟุตบอลเอลเชถูกปรับให้ตกชั้นสู่เซกุนดาดิบิซิออนเนื่องจากไม่สามารถปฏิบัติตามข้อกำหนดทางการเงินที่สันนิบาตฟุตบอลอาชีพแห่งชาติกำหนดไว้ได้ ตำแหน่งที่ว่างอยู่จึงตกเป็นของสโมสรเอย์บาร์ที่อยู่ในอันดับที่ 18 ของฤดูกาลที่ผ่านมา
ทีม > ที่ตั้งและสนามแข่งขัน

| สโมสร | เมือง | สนาม | ความจุ (คน) |
| --- | --- | --- | --- |
| กรานาดา | กรานาดา | นวยโบโลสการ์เมเนส | 23,156 |
| เฆตาเฟ | เฆตาเฟ | อัลฟอนโซ เปเรซ | 17,393 |
| เซบิยา | เซบิยา | รามอน ซานเชซ ปิซควน | 45,500 |
| เซลตาบีโก | บีโก | บาลาอีโดส | 31,800 |
| เดปอร์ติโบลาโกรุญญา | อาโกรุญญา | เรียซอร์ | 34,600 |
| บาเลนเซีย | บาเลนเซีย | เม็สตัลยา | 55,000 |
| บาร์เซโลนา | บาร์เซโลนา | กัมนอว์ | 99,354 |
| บิยาร์เรอัล | บิยาร์เรอัล | เอลมาดรีกัล | 24,890 |
| เบติส | เซบิยา | เบนีโต บียามาริน | 52,500 |
| มาลากา | มาลากา | ลาโรซาเลดา | 30,044 |
| ราโยบาเยกาโน | มาดริด | กัมโปเดบาเยกัส | 14,708 |
| เรอัลโซเซียดัด | ซานเซบัสเตียน | อาโนเอตา | 32,076 |
| เรอัลมาดริด | มาดริด | ซานเตียโก เบร์นาเบว | 85,454 |
| ลัสปัลมัส | ลัสปัลมัสเดกรันกานาเรีย | กรันกานาเรีย | 32,150 |
| เลบันเต | บาเลนเซีย | ซิวตัตเดวาเล็นเซีย | 26,354 |
| สปอร์ติงคีคอน | คีคอน | เอลโมลีนอน | 29,029 |
| อัตเลติโกเดมาดริด | มาดริด | บีเซนเต กัลเดรอน | 54,907 |
| อัสปัญญ็อล | บาร์เซโลนา | กูร์เน็ลยา-อัลปรัต | 40,500 |
| เอย์บาร์ | เอย์บาร์ | อีปูรัว | 6,000 |
| อัตเลติกเดบิลบาโอ | บิลบาโอ | ซานมาเมส | 53,289 |
ทีม > ทีมและชุดแข่งขัน

| ทีม | ประธานสโมสร | หัวหน้าผู้ฝึกสอน | กัปตันทีม | ผู้ผลิตเสื้อ | สปอนเซอร์เสื้อ |
| --- | --- | --- | --- | --- | --- |
| อัตเลติกเดบิลบาโอ | โคซู อูร์รูเตีย |  เอร์เนสโต บัลเบร์เด |  การ์โลส กูร์เปกีย์ | ไนกี้ | กัสซาแบงค์ |
| อัตเลติโกเดมาดริด | เอนรีเก เซเรโซ |  เดียโก ซีเมโอเน |  กาบี | ไนกี้ | พลัส500 |
| บาร์เซโลนา | ฌูเซป มารีอา บาร์โตเมว |  ลุยส์ เอนรีเก |  อันเดรส อีเนียสตา | ไนกี้ | กาตาร์ แอร์เวย์ส และยูนิเซฟ  |
| เซลตาบีโก | การ์โลส โมว์รีโญ |  เอดัวร์โด เบริซโซ |  อูว์โก ไมโล | อาดิดาส | ซีตรองและเอสเตรยากาลีเซีย |
| เดปอร์ติโบลาโกรุญญา | กอนส์ตันตีโน เฟร์นันเดซ ปีโก |  บิกตอร์ ซานเชซ |  มานวยล์ ปาโบล | ลอตโต | เอสเตรยากาลีเซีย |
| เอย์บาร์ | อาเลซ อารันซาบัล |  โคเซ ลุยส์ เมนดีลีบาร์ |  มีเกล อาร์รัวบาร์เรนา | พูมา | เอียร์โรสเซร์บันโด |
| อัสปัญญ็อล | รามอน กอนดัล |  คอนสตันติน กัลคา |  คาบี โลเปซ | โฆมา | พาวเวอร์8 |
| เฆตาเฟ | อังเคล ตอร์เรส |  ควน เอสไนยเดร |  เปโดร เลโอน | โฆมา | เตกโนกาซา กรูป |
| กรานาดา | กีเก ปีนา |  โคเซ กอนซาเลซ |  เดียโก มาอินซ์ | โฆมา | โซลเบร์เอสสปอตส์กาปีตัล |
| ลัสปัลมัส | มิเกล อังเกล รามีเรซ |  กีเก เซตีเอน |  ดาบิด การ์ซีอา | อัสเซบิส | แกรนด์ ฆานาเรีย |
| เลบันเต | กีโก กาตาลัน |  รูบี |  ควนฟรัน การ์ซีอา | ไนกี้ | — |
| มาลากา | ชีคอับดุลลอฮ์ อัษษานี |  คาบี กราเซีย |  ดูดา | ไนกี้ | ยูเนสโก |
| ราโยบาเยกาโน | ราอุล มาร์ติน เปรซา |  ปาโก เคเมซ |  ดาบิด โกเบโญ | แอร์เรอา | คิวเบอาโอ.คอม และเนบีร์ |
| เบติส | มานูเอล โดมินเกวซ |  กุสตาโว โปเยต์ |  คอร์เก โมลีนา | อาดิดาส | — |
| เรอัลมาดริด | โฟลเรนตีโน เปเรซ |  ซีเนดีน ซีดาน |  เซร์คีโอ ราโมส | อาดิดาส | ฟลายเอมิเรตส์ |
| เรอัลโซเซียดัด | โคกิน อาเปร์รีไบย์ |  อูเซเบียว ซาคริสตัน |  ชาบี ปรีเอโต | อาดิดาส | คิวเบอาโอ.คอม และกุตชา |
| เซบิยา | โคเซ กัสโตร การ์โมนา |  อูไนย์ เอเมรี |  โคเซ อันโตนีโอ เรเยซ | วอร์ริเออร์ | มาเลเซีย |
| สปอร์ติงคีคอน | อันโตเนียว เวกา |  อาเบลาร์โด เฟร์นันเดซ |  อัลแบร์โต โลรา | วอร์ริเออร์ | มาเลเซีย |
| บาเลนเซีย | ลาย ฮุน ชาน |  ปาโก อาเยสตารัน |  ดานี ปาเรโค | อาดิดาส | กอลเตเลบีซีออน |
| บิยาร์เรอัล | เฟร์นันโด ร็อช อัลฟอนโซ |  มาร์เชลีโน การ์ซีอา โตรัล |  บรูโน โซเรียโน | เอกซ์เตป | ปาเมซาเซรามีกา |
ทีม > การเปลี่ยนผู้จัดการทีม

| ทีม | ผู้จัดการคนก่อน | เหตุที่ออก | วันที่ตำแหน่งว่าง | อันดับในตาราง | ผู้จัดการคนใหม่ | วันที่ได้รับการแต่งตั้ง |
| --- | --- | --- | --- | --- | --- | --- |
| เรอัลมาดริด |  การ์โล อันเชลอตตี | ถูกไล่ออก | 25 พฤษภาคม 2015 | ก่อนเริ่มฤดูกาล |  ราฟาเอล เบนีเตซ | 3 มิถุนายน 2015 |
| เฆตาเฟ |  ปาโบล ฟรังโก | ถูกไล่ออก | 1 มิถุนายน 2015 | ก่อนเริ่มฤดูกาล |  ฟรัน เอสกรีบา | 26 มิถุนายน 2015 |
| เอย์บาร์ |  กาอิซกา การีตาโน | ความยินยอมร่วมกัน | 30 มิถุนายน 2015 | ก่อนเริ่มฤดูกาล |  โคเซ ลุยส์ เมนดีลีบาร์ | 30 มิถุนายน 2015 |
| ลัสปัลมัส |  ปาโก เอร์เรรา | ถูกไล่ออก | 19 ตุลาคม 2015 | อันดับที่ 19 |  กีเก เซตีเอน | 19 ตุลาคม 2015 |
| เลบันเต |  ลูกัส อัลการัซ | ถูกไล่ออก | 26 ตุลาคม 2015 | อันดับที่ 20 |  รูบี | 27 ตุลาคม 2015 |
| เรอัลโซเซียดัด |  เดวิด มอยส์ | ถูกไล่ออก | 9 พฤศจิกายน 2015 | อันดับที่ 16 |  อูเซเบียว ซาคริสตัน | 9 พฤศจิกายน 2015 |
| บาเลนเซีย |  นูนู อึชปีรีตู ซังตู | ลาออก | 29 พฤศจิกายน 2015 | อันดับที่ 9 |  แกรี เนวิล | 2 ธันวาคม 2015 |
| อัสปัญญ็อล |  เซร์คีโอ กอนซาเลซ | ถูกไล่ออก | 14 ธันวาคม 2015 | อันดับที่ 12 |  คอนสตันติน กัลคา | 14 ธันวาคม 2015 |
| เรอัลมาดริด |  ราฟาเอล เบนีเตซ | ถูกไล่ออก | 4 มกราคม 2016 | อันดับที่ 3 |  ซีเนดีน ซีดาน | 4 มกราคม 2016 |
| เบติส |  เปเป เมล | ถูกไล่ออก | 10 มกราคม 2016 | อันดับที่ 15 |  ควน เมรีโน | 3 กุมภาพันธ์ 2016 |
| กรานาดา |  โคเซ รามอน ซานโดวัล | ถูกไล่ออก | 22 กุมภาพันธ์ 2016 | อันดับที่ 20 |  โคเซ กอนซาเลซ | 22 กุมภาพันธ์ 2016 |
| บาเลนเซีย |  แกรี เนวิล | ถูกไล่ออก | 30 มีนาคม 2016 | อันดับที่ 14 |  ปาโก อาเยสตารัน | 30 มีนาคม 2016 |
| เฆตาเฟ |  ฟรัน เอสกรีบา | ถูกไล่ออก | 11 เมษายน 2016 | อันดับที่ 19 |  ควน เอสไนยเดร | 12 เมษายน 2016 |
| เบติส |  ควน เมรีโน | สิ้นสุดการคุมทีมรักษาการ | 9 พฤษภาคม 2016 | อันดับที่ 14 |  กุสตาโว โปเยต์ | 9 พฤษภาคม 2016 |
ตารางคะแนน

แม่แบบ:ตารางคะแนนลาลิกา ฤดูกาล 2015–16
สถิติประจำฤดูกาล > อันดับดาวซัลโว

| อันดับ | ผู้เล่น | สโมสร | ประตู |
| --- | --- | --- | --- |
| 1 |  ลุยส์ ซัวเรซ | บาร์เซโลนา | 40 |
| 2 |  คริสเตียโน โรนัลโด | เรอัลมาดริด | 35 |
| 3 |  เลียวเนล เมสซี | บาร์เซโลนา | 26 |
| 4 |  การีม แบนเซมา | เรอัลมาดริด | 24 |
| 4 |  เนย์มาร์ | บาร์เซโลนา | 24 |
| 6 |  อ็องตวน กรีแยซมาน | อัตเลติโกเดมาดริด | 22 |
| 7 |  อาริตซ์ อาดูริซ | อัตเลติกเดบิลบาโอ | 20 |
| 8 |  แกเร็ธ เบล | เรอัลมาดริด | 19 |
| 9 |  รูเบน กัสโตร | เบติส | 18 |
| 10 |  บอร์คา บัสตอน | เอย์บาร์ | 17 |
| 10 |  ลูกัส เปเรซ | เดปอร์ติโบลาโกรุญญา | 17 |
สถิติประจำฤดูกาล > อันดับการผ่านบอล

| อันดับ | ผู้เล่น | สโมสร | ผ่านบอล |
| --- | --- | --- | --- |
| 1 |  เลียวเนล เมสซี | บาร์เซโลนา | 16 |
| 1 |  ลุยส์ ซัวเรซ | บาร์เซโลนา | 16 |
| 3 |  โกเก | อัตเลติโกเดมาดริด | 14 |
| 3 |  เนย์มาร์ | บาร์เซโลนา | 14 |
| 5 |  คริสเตียโน โรนัลโด | เรอัลมาดริด | 11 |
| 5 |  แกเร็ธ เบล | เรอัลมาดริด | 11 |
| 7 |  โรเบร์โต ซอลดาโด | บิยาร์เรอัล | 10 |
| 8 |  มาร์โก อาเซนซีโอ | อัสปัญญ็อล | 9 |
| 8 |  โทนี โครส | เรอัลมาดริด | 9 |
| 8 |  โคนาตัน บีเอรา | ลัสปัลมัส | 9 |
สถิติประจำฤดูกาล > รางวัลซาโมรา

| อันดับ | ชื่อ | สโมสร | ประตูเสีย | นัด | เฉลี่ย |
| --- | --- | --- | --- | --- | --- |
| 1 |  ยาน ออบลัก | อัตเลติโกเดมาดริด | 18 | 38 | 0.47 |
| 2 |  เกลาดีโอ บราโบ | บาร์เซโลนา | 22 | 32 | 0.69 |
| 3 |  อัลฟอนเซ อาเรโอลา | บิยาร์เรอัล | 26 | 32 | 0.81 |
| 4 |  เกย์ลอร์ นาบัส | เรอัลมาดริด | 28 | 34 | 0.82 |
| 5 |  กอร์คา อีไรซอซ | อัตเลติกเดบิลบาโอ | 37 | 36 | 1.03 |
สถิติประจำฤดูกาล > แฮต-ทริคส์

| ผู้เล่น | ทีม | พบกับทีม | ผล | วันที่ | อ้างอิง |
| --- | --- | --- | --- | --- | --- |
|  คริสเตียโน โรนัลโด5 | เรอัลมาดริด | อัสปัญญ็อล | 6–0 (A) | 12 กันยายน 2015 | รายงาน |
|  อีมาโนล อากีร์เรตเซ | เรอัลโซเซียดัด | กรานาดา | 3–0 (A) | 22 กันยายน 2015 | รายงาน เก็บถาวร 2015-07-27 ที่ เวย์แบ็กแมชชีน |
|  ชาร์ลีส | มาลากา | เรอัลโซเซียดัด | 3–1 (H) | 3 ตุลาคม 2015 | รายงาน |
|  เนย์มาร์4 | บาร์เซโลนา | ราโยบาเยกาโน | 5–2 (H) | 17 ตุลาคม 2015 | รายงาน |
|  เกแว็ง กาแมโร | เซบิยา | เฆตาเฟ | 5–0 (H) | 24 ตุลาคม 2015 | รายงาน |
|  ลุยส์ ซัวเรซ | บาร์เซโลนา | เอย์บาร์ | 3–1 (H) | 25 ตุลาคม 2015 | รายงาน |
|  อาริตซ์ อาดูริซ | อัตเลติกเดบิลบาโอ | ราโยบาเยกาโน | 3–0 (A) | 29 พฤศจิกายน 2015 | รายงาน |
|  อันโตนีโอ ซานาเบรีย | สปอร์ติงคีคอน | ลัสปัลมัส | 3–1 (H) | 5 ธันวาคม 2015 | รายงาน |
|  แกเร็ธ เบล4 | เรอัลมาดริด | ราโยบาเยกาโน | 10–2 (H) | 20 ธันวาคม 2015 | รายงาน |
|  การีม แบนเซมา | เรอัลมาดริด | ราโยบาเยกาโน | 10–2 (H) | 20 ธันวาคม 2015 | รายงาน |
|  เลียวเนล เมสซี | บาร์เซโลนา | กรานาดา | 4–0 (H) | 9 มกราคม 2016 | รายงาน |
|  แกเร็ธ เบล | เรอัลมาดริด | เดปอร์ติโบเดลาโกรุญญา | 5–0 (H) | 9 มกราคม 2016 | รายงาน |
|  ลุยส์ ซัวเรซ | บาร์เซโลนา | อัตเลติกเดบิลบาโอ | 6–0 (H) | 17 มกราคม 2016 | รายงาน |
|  อันโตนีโอ ซานาเบรีย | สปอร์ติงคีคอน | เรอัลโซเซียดัด | 5–1 (H) | 22 มกราคม 2016 | รายงาน |
|  คริสเตียโน โรนัลโด | เรอัลมาดริด | อัสปัญญ็อล | 6–0 (H) | 31 มกราคม 2016 | รายงาน |
|  ลุยส์ ซัวเรซ | บาร์เซโลนา | เซลตาบีโก | 6–1 (H) | 14 กุมภาพันธ์ 2016 | รายงาน |
|  อาริตซ์ อาดูริซ | อัตเลติกเดบิลบาโอ | เดปอร์ติโบลาโกรุญญา | 4–1 (H) | 2 มีนาคม 2016 | รายงาน |
|  เลียวเนล เมสซี | บาร์เซโลนา | ราโยบาเยกาโน | 5–1 (A) | 3 มีนาคม 2016 | รายงาน |
|  คริสเตียโน โรนัลโด4 | เรอัลมาดริด | เซลตาบีโก | 7–1 (H) | 5 มีนาคม 2016 | รายงาน |
|  ลุยส์ ซัวเรซ4 | บาร์เซโลนา | เดปอร์ติโบลาโกรุญญา | 8–0 (A) | 20 เมษายน 2016 | รายงาน |
|  ปาโก อัลกาเซร์ | บาเลนเซีย | เอย์บาร์ | 4–0 (H) | 20 เมษายน 2016 | รายงาน |
|  ยูสเซฟ เอล-อาราบี | กรานาดา | เลบันเต | 5–1 (H) | 21 เมษายน 2016 | รายงาน |
|  ลุยส์ ซัวเรซ4 | บาร์เซโลนา | สปอร์ติงคีคอน | 6–0 (H) | 23 เมษายน 2016 | รายงาน |
|  ลุยส์ ซัวเรซ | บาร์เซโลนา | กรานาดา | 3–0 (A) | 14 พฤษภาคม 2016 | รายงาน |
4 ผู้เล่นที่ทำได้ 4 ประตู
5 ผู้เล่นที่ทำได้ 5 ประตู
 (H) - เหย้า ; (A) - เยือน
สถิติประจำฤดูกาล > กฎ-กติกา

ใบเหลืองมากที่สุด (สโมสร) : 136
กรานาดา
ใบเหลืองมากที่สุด (ผู้เล่น) : 17
รูเบน เปเรซ (กรานาดา)
ใบแดงมากที่สุด (สโมสร) : 6
ราโย บาเยกาโน
ใบแดงมากที่สุด (ผู้เล่น) : 1
35 ผู้เล่น
สถิติผู้ชม

| อันดับ | ทีม | รวม | สูงสุด | ต่ำสุด | เฉลี่ย | เปลี่ยนแปลง  |
| --- | --- | --- | --- | --- | --- | --- |
| 1 | Barcelona | 1,486,763 | 98,902 | 65,531 | 78,251 | +0.8%† |
| 2 | Real Madrid | 1,286,433 | 80,148 | 61,564 | 67,707 | −7.8%† |
| 3 | Atlético Madrid | 820,812 | 51,933 | 29,737 | 43,201 | −7.2%† |
| 4 | Athletic Bilbao | 797,268 | 47,785 | 37,552 | 41,961 | +3.3%† |
| 5 | Valencia | 709,329 | 47,217 | 27,876 | 37,333 | −14.8%† |
| 6 | Real Betis | 686,700 | 46,061 | 24,879 | 36,142 | +18.0%1 |
| 7 | Sevilla | 646,007 | 40,395 | 21,915 | 34,000 | +9.3%† |
| 8 | Sporting de Gijón | 440,723 | 28,140 | 19,536 | 23,196 | +20.1%1 |
| 9 | Deportivo La Coruña | 437,148 | 29,666 | 16,185 | 23,008 | +8.1%† |
| 10 | Las Palmas | 402,922 | 28,414 | 15,819 | 21,206 | +32.4%1 |
| 11 | Málaga | 401,292 | 28,290 | 13,909 | 21,121 | −5.1%† |
| 12 | Real Sociedad | 386,468 | 27,484 | 12,755 | 20,340 | −8.0%† |
| 13 | Espanyol | 348,353 | 27,395 | 12,461 | 18,334 | −1.9%† |
| 14 | Celta de Vigo | 342,272 | 24,519 | 13,584 | 18,014 | −5.9%† |
| 15 | Villarreal | 318,573 | 23,450 | 12,843 | 16,767 | +5.0%† |
| 16 | Granada | 301,361 | 20,552 | 12,711 | 15,861 | −3.8%† |
| 17 | Levante | 259,258 | 22,424 | 9,225 | 13,645 | −10.6%† |
| 18 | Rayo Vallecano | 218,308 | 13,775 | 9,301 | 11,490 | +8.1%† |
| 19 | Getafe | 138,861 | 12,772 | 4,532 | 7,308 | −0.7%† |
| 20 | Eibar | 98,868 | 5,941 | 4,215 | 5,204 | +8.9%† |
|  | รวม | 10,527,719 | 98,902 | 4,215 | 27,705 | +3.6%† |
ปรับปรุงล่าสุดในนัดการแข่งขันเมื่อวันที่ 15 พฤษภาคม 2016
แหล่งข้อมูล: [ต้องการอ้างอิง]
หมายเหตุ:'
1: ทีมที่ลงเล่นฤดูกาลที่แล้วในเซกุนดา ดิบิซิออน
รางวัล > รางวัลประจำเดือน

| เดือน | ผู้จัดการทีมยอดเยี่ยมประจำเดือน> ผู้จัดการทีม | ผู้จัดการทีมยอดเยี่ยมประจำเดือน> สโมสร | ผู้เล่นยอดเยี่ยมประจำเดือน> ผู้เล่น | ผู้เล่นยอดเยี่ยมประจำเดือน> สโมสร | อ้างอิง |
| --- | --- | --- | --- | --- | --- |
| กันยายน |  มาร์เชลีโน การ์ซีอา โตรัล | บิยาร์เรอัล |  โนลีโต | เซลตาบีโก |  |

| ตุลาคม |  เอร์เนสโต บัลเบร์เด | อัตเลติกเดบิลบาโอ |  บอร์คา บัสตอน | เอย์บาร์ |  |

| พฤศจิกายน |  เดียโก ซีเมโอเน | อัตเลติโกเดมาดริด |  เนย์มาร์ | บาร์เซโลนา |  |
| ธันวาคม |  คาบี กราเซีย | มาลากา |  ลูกัส เปเรซ | เดปอร์ติโบลาโกรุญญา |  |
| มกราคม |  อูไนย์ เอเมรี | เซบิยา |  เลียวเนล เมสซี | บาร์เซโลนา |  |
| กุมภาพันธ์ |  อูเซเบียว ซาคริสตัน | เรอัลโซเซียดัด |  มีกู | ราโยบาเยกาโน |  |
| มีนาคม |  กีเก เซตีเอน | ลัสปัลมัส |  อาริตซ์ อาดูริซ | อัตเลติกเดบิลบาโอ |  |
| เมษายน |  ซีเนดีน ซีดาน | เรอัลมาดริด |  โกเก | อัตเลติโกเดมาดริด |  |
| พฤษภาคม |  ลุยส์ เอนรีเก | บาร์เซโลนา |  ลุยส์ ซัวเรซ | บาร์เซโลนา |  |
ดูเพิ่ม

ลาลิกา ฤดูกาล 2014–15
เซกุนดาดิบิซิออน ฤดูกาล 2015–16
วัดโคกเกตุบุญญศิริ

| วัดโคกเกตุบุญญศิริ |
| --- | --- |

ชื่อสามัญ: วัดโคกเกตุบุญญศิริ, วัดโคกเกตุ
ที่ตั้ง: ตำบลปลายโพงพาง อำเภออัมพวา จังหวัดสมุทรสงคราม 75110
ประเภท: วัดราษฎร์
นิกาย: มหานิกาย
เจ้าอาวาส: พระครูสังวรานุโยค
 สถานีย่อยพระพุทธศาสนา
วัดโคกเกตุบุญญศิริ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปลายโพงพาง อำเภออัมพวา จังหวัดสมุทรสงคราม
วัดโคกเกตุบุญญศิริเริ่มก่อตั้งเป็นสำนักสงฆ์ เมื่อ พ.ศ. 2440 ภายในวัดมีต้นเกดใหญ่อยู่บนโคกจึงชื่อว่า วัดโคกเกตุ โดยพระอธิการบุญมี สายทอง เป็นผู้ริเริ่มก่อสร้างและได้รับอนุญาตจัดตั้งเป็นวัดในปีเดียวกัน ได้รับพระราชทานวิสุงคามสีมาและผูกพัทธสีมาอุโบสถ เมื่อ พ.ศ. 2445 อุโบสถได้มีการสร้างมาแล้ว 3 หลัง ตั้งแต่สมัยเริ่มสร้างวัดต่อมาได้ทรุดโทรมไป จึงสร้างใหม่ในสมัยพระอธิการวงศ์ นวลจันทร์ เป็นเจ้าอาวาส และขอวิสุงคามสีมา ผูกพัทธสีมาใหม่ เมื่อ พ.ศ. 2478 หลังที่ 3 สมัยหลวงพ่อช่อ เมื่อ พ.ศ. 2519 วัดนี้ได้รับการบูรณปฏิสังขรณ์ตลอดมา โดยเฉพาะในสมัยพระครูใบฎีกาช่อ บุสสระ หรือครูสังวรานุโยค ท่านเป็นพระนักพัฒนา
สิ่งสำคัญได้แก่ พระประธานในอุโบสถเป็นพระปูนปั้นปางมารวิชัยคู่มากับวัด กุฏิสงฆ์ทรงไทย สำนักชีเกตุสันตินารี ซึ่งหลวงพ่อช่อ เป็นผู้บริจาคปัจจัยส่วนตัว ซื้อที่ดินให้ วัดนี้พระยังพายเรือบิณฑบาตอยู่ เพราะหน้าวัดติดกับคลองขุดตากล่อม จึงมีพระบิณฑบาตทั้งทางบกและทางน้ำ
อัลมูอะฮ์

| อัลมูอะฮ์ الموعة |
| --- | --- |
หมู่บ้าน
อัลมูอะฮ์ที่ตั้งในประเทศซีเรีย
พิกัด: 35°1′36″N 36°34′32″E﻿ / ﻿35.02667°N 36.57556°E﻿ / 35.02667; 36.57556
ประเทศ:  ซีเรีย
เขตผู้ว่าการ: ฮะมาฮ์
อำเภอ: ฮะมาฮ์
ตำบล: ฮิรบ์นัฟซะฮ์
ประชากร (2004)
 • ทั้งหมด: 3,776 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
City Qrya Pcode: C3056
อัลมูอะฮ์ (อาหรับ: الموعة) เป็นหมู่บ้านในตำบลฮิรบ์นัฟซะฮ์ อำเภอฮะมาฮ์ เขตผู้ว่าการฮะมาฮ์ ประเทศซีเรีย สำนักงานสถิติกลางซีเรีย (CBS) รายงานว่าหมู่บ้านนี้มีประชากร 3,776 คนตามสำมะโน ค.ศ. 2004 พลเมืองส่วนใหญ่นับถือศาสนาอิสลามนิกายซุนนี
บรรณานุกรม

Robinson, E.; Smith, E. (1841). Biblical Researches in Palestine, Mount Sinai and Arabia Petraea: A Journal of Travels in the year 1838. Vol. 3. Boston: Crocker & Brewster.
วัดแหลม (จังหวัดสมุทรปราการ)

| วัดแหลม |
| --- | --- |


ที่ตั้ง: เลขที่ 4 หมู่ที่ 4 ถนนปู่เจ้าสมิงพราย ตำบลบางหญ้าแพรก อำเภอพระประแดง จังหวัดสมุทรปราการ 10130
ประเภท: วัดราษฎร์
นิกาย: มหานิกาย
เจ้าอาวาส: พระครูปลัด ชัชวาลย์ อนาลโย
 สถานีย่อยพระพุทธศาสนา
วัดแหลม เป็นวัดราษฎร์สังกัดคณะสงฆ์มหานิกาย ตั้งอยู่ใกล้แม่น้ำเจ้าพระยา ในหมู่ที่ 4 บ้านวัดแหลม ตำบลบางหญ้าแพรก อำเภอพระประแดง จังหวัดสมุทรปราการ เจ้าอาวาสในปัจจุบันคือ พระครูปลัด ชัชวาลย์ อนาลโย
วัดแหลมสร้างขึ้นเมื่อประมาณ พ.ศ. 2319 ต่อมาจึงมีการสร้างป้อมปู่เจ้าสมิงพรายในบริเวณใกล้เคียงกัน วัดได้รับพระราชทานวิสุงคามสีมาเมื่อวันที่ 10 พฤศจิกายน พ.ศ. 2472
อาคารเสนาสนะในวัดแหลมได้แก่ พระอุโบสถ กุฏิสงฆ์ จำนวน 8 หลัง เป็นอาคารไม้ ครึ่งตึกครึ่งไม้ และตึก ศาลาการเปรียญสร้างด้วยไม้ ฌาปนสถาน สุสาน และอาคารเรียนพระปริยัติธรรม ภายในวัดยังมีโรงเรียนวัดแหลมในเขตที่ดินวัด
วัดแหลมมีงานประเพณีแห่ยอดพระเจดีย์ทรายซึ่งแตกต่างจากที่อื่น กล่าวคือ ชาวบ้านในพื้นที่จะมารวมตัวกันจัดขบวนแห่ต้นเงินเข้าวัดเพื่อจะนำยอดเงินนั้นไปปักบนยอดพระเจดีย์ทราย การประกวดเจดีย์ทราย ประกวดธิดาเจดีย์ทราย การแห่ยอดพระเจดีย์ทราย ในปัจจุบันใช้วิธีซื้อทรายเข้าวัดแทน
มหาวิทยาลัยธนบุรี

| --- | --- |
ชื่อย่อ: มธร. / TRU
คติพจน์: สร้างทุนทางปัญญา พัฒนาคุณธรรม สร้างสรรค์สังคม
ประเภท: สถาบันอุดมศึกษาเอกชน
สถาปนา: 27 มีนาคม พ.ศ. 2541 (26 ปี)
ผู้สถาปนา: ศุภชัย แย้มชุติ
นายกสภาฯ: ดร.อุดม เฟื่องฟุ้ง
อธิการบดี: ดร.บัญชา เกิดมณี
ผู้ศึกษา: 6,306 คน (2565)
ที่ตั้ง: 248 ซอยเพชรเกษม110 ถนนเพชรเกษม แขวงหนองค้างพลู เขตหนองแขม กรุงเทพมหานคร 10160
วิทยาเขต: วิทยาเขตศรีวัฒนา เขตบางนา กรุงเทพมหานคร  วิทยาเขตภาคเหนือ จังหวัดลำพูน  วิทยาเขตภาคใต้ จังหวัดสงขลา
เพลง: ถิ่นมหาวิทยาลัยธนบุรี
ต้นไม้: พญาสัตบรรณ
สี:      แดง-น้ำเงิน-เขียว-เหลือง
เว็บไซต์: www.thonburi-u.ac.th
มหาวิทยาลัยธนบุรี (อังกฤษ: Thonburi University; อักษรย่อ : มธร. – TRU) เป็นมหาวิทยาลัยเอกชนในประเทศไทยสังกัดกระทรวงการอุดมศึกษา วิทยาศาสตร์ วิจัยและนวัตกรรม ตั้งอยู่ที่ แขวงหนองค้างพลู เขตหนองแขม กรุงเทพมหานคร บนพื้นที่ 100 กว่าไร่ และยังมีศูนย์กีฬาสู่ความเป็นเลิศที่ทันสมัยบนพื้นที่ 50 กว่าไร่ อยู่ในซอยเพชรเกษม 110 ซอยเดียวกับที่ตั้งของมหาวิทยาลัย การคมนาคมสะดวกสบายด้วยบริการรถรับส่งนักศึกษาและบุคลากรของทางมหาวิทยาลัย ซึ่งมหาวิทยาลัยธนบุรีเปิดสอนในระดับปริญญาตรี, ปริญญาโท และปริญญาเอก ประกอบไปด้วย คณะบริหารธุรกิจ, คณะบัญชี, คณะวิศวกรรมศาสตร์, คณะวิทยาศาสตร์และเทคโนโลยี และคณะบัณฑิตวิทยาลัย โดยบัณฑิตวิทยาลัยเปิดสอน 3 หลักสูตร คือ MBA, M.Ed. และ M.Acc นอกจากนี้ยังเปิดสอนในระดับประกาศนียบัตรบัณฑิตวิชาชีพครู และหลักสูตรการจัดการเทคโนโลยีและนวัตกรรม มหาวิทยาลัยธนบุรีได้เปิดศูนย์การศึกษา (วิทยาเขต) 3 ศูนย์ เช่น 1.ศูนย์ศรีวัฒนา เขตบางนา กรุงเทพมหานคร 2.ศูนย์หมู่บ้านครูภาคเหนือ อำเภอบ้านธิ จังหวัดลำพูน 3.ศูนย์สงขลาเทคโนโลยี จังหวัดสงขลา เพื่อทำการเรียนการสอนถ่ายทอดความรู้สู่ภูมิภาคต่าง ๆ ของประเทศไทย ทั้งนี้มหาวิทยาลัยธนบุรีได้ลงนามความร่วมมือกับภาคเอกชนไม่ว่าจะเป็นสถานประกอบการหรือสถานศึกษาทั้งในและต่างประเทศอีกด้วย
ประวัติ

มหาวิทยาลัยธนบุรี ยกฐานะขึ้นมาจาก วิทยาลัยเทคโนโลยีธนบุรี ซึ่งก่อตั้งเมื่อวันที่ 27 มีนาคม พ.ศ. 2541 ต่อมาได้เปลี่ยนชื่อและเปลี่ยนประเภทเป็นมหาวิทยาลัยในปี พ.ศ. 2550 ตั้งอยู่เลขที่ 248 ซอยเพชรเกษม 110 ถนนเพชรเกษม แขวงหนองค้างพลู เขตหนองแขม กรุงเทพมหานคร ปัจจุบัน นายอุดม เฟื่องฟุ้ง เป็นนายกสภามหาวิทยาลัย และ ดร.บัญชา เกิดมณี เป็นอธิการบดี
หลังจากแผนพัฒนาประเทศฉบับที่ 1 ที่เรียกว่า "แผนพัฒนาเศรษฐกิจแห่งชาติ" ซึ่งเน้นพัฒนาให้คนมีงานทำและการคมนาคมสะดวก และแผนพัฒนาประเทศฉบับที่ 2 ที่เรียกว่า "แผนพัฒนาเศรษฐกิจและสังคมแห่งชาติ" เริ่มเป็นที่ยอมรับกันว่าการพัฒนาใด ๆ จะสำเร็จได้ต้องมีการพัฒนาคนให้มีคุณภาพก่อน และปัจจัยที่ช่วยให้คนมีคุณภาพก็คือการศึกษา สถาบันการศึกษาในระยะนั้นมีบทบาทสำคัญในการผลิตคนเข้าสู่ตลาดแรงงาน โดยเน้นด้านอุตสาหกรรมและพาณิชย์กรรม
การก่อตั้งของมหาวิทยาลัยแห่งนี้เริ่มต้นจาก อาจารย์ศุภชัย แย้มชุติ ผู้ที่อยู่ในแวดวงการศึกษาด้านอาชีวศึกษา ได้เล็งเห็นความสำคัญในการผลิตกำลังคนเพื่อการพัฒนาประเทศในด้านอุตสาหกรรม จึงเกิดแรงบันดาลใจที่จะสร้างโรงเรียนช่างกลโรงเรียนราษฎร์ขึ้น เนื่องจากขณะนั้นมีโรงเรียนช่างกลรัฐบาลเพียงแค่ 4 แห่งเท่านั้น ซึ่งผลิตช่างอุตสาหกรรมออกไปพัฒนาประเทศได้ไม่เพียงพอต่อความต้องการในตลาดแรงงาน อาจารย์ศุภชัยจึงปรึกษากับ อาจารย์สิทธิผล พลาชีวิน ผู้บริหารโรงเรียนช่างกลของรัฐบาล เพื่อจะเปิดโรงเรียนช่างกลโรงเรียนราษฎร์ขึ้น ในเวลาต่อมา โรงเรียนช่างอุตสาหกรรมพณิชยการ "หมู่บ้านครู" จึงเกิดขึ้นในปี พ.ศ. 2512 โดยเปิดสอนในระดับมัธยมศึกษาตอนปลาย(สายอาชีพ) ในสาขาช่างกล สาขาช่างก่อสร้าง และพณิชยการ จากนั้นโรงเรียนได้เปิดสาขาช่างสำรวจเพิ่มขึ้นในปี พ.ศ 2513 และสาขาเกษตรกรรมในปี พ.ศ. 2518
จนกระทั่งปี พ.ศ. 2522 โรงเรียนช่างกลอุตสาหกรรมพณิชยการ "หมู่บ้านครู" ได้เปลี่ยนชื่อเป็น โรงเรียนเทคโนโลยีหมู่บ้านครู (วิทยาลัยเทคโนโลยีหมู่บ้านครู ในปัจจุบัน) เพื่อให้สอดคล้องกับสถานการณ์ที่เปลี่ยนแปลงไป และในปีเดียวกันนี้ ได้เปิดสอนระดับประกาศนียบัตรวิชาชีพชั้นสูง ซึ่งเป็นโรงเรียนราษฎร์กลุ่มแรกในไม่กี่โรงเรียนที่ทางการอนุญาตให้เปิดได้ โดยมีการเรียนการสอนในสาขาช่างยนต์ สาขาช่างสำรวจ และสาขาช่างไฟฟ้า จนในปีต่อมา ได้เปิดแผนกสาขาช่างก่อสร้าง สาขาเทคนิคอุตสาหกรรม และสาขาอิเล็กทรอนิกส์
จากความมุ่งมั่นของอาจารย์ศุภชัย แย้มชุติ ที่จะให้นักเรียนช่างกลเรียนจบปริญญาตรีให้ได้ จึงได้เตรียมการเปิดหลักสูตรปริญญาตรีขึ้น แต่อาจารย์ศุภชัย ได้เสียชีวิตไปก่อน ทำให้แผนขยายการศึกษาในระดับปริญญาตรีจึงชะงัก จนกระทั่งทายาทของอาจารย์ศุภชัย มาสานต่อเจตนารมย์ และได้เสนอขอจัดตั้งเป็นสถาบันอุดมศึกษาเอกชนตามพระราชบัญญัติสถาบันอุดมศึกษาเอกชน พ.ศ. 2522 และก็ได้รับใบอนุญาตในการจัดตั้งสถาบันอุดมศึกษาเอกชนในปี พ.ศ. 2541 โดยใช้ชื่อ วิทยาลัยเทคโนโลยีธนบุรี และได้รับการเปลี่ยนชื่อและยกฐานะขึ้นเป็นมหาวิทยาลัย ในปี พ.ศ. 2550 โดยใช้ชื่อว่า มหาวิทยาลัยธนบุรี จนถึงปัจจุบัน
สัญลักษณ์

เครื่องหมายของมหาวิทยาลัยธนบุรี ประกอบไปด้วย วงกลม 3 วง ซึ่งจะมีสีน้ำเงิน สีเขียว และสีเหลือง ซ้อนกันอยู่บนรูปโล่สีแดง 8 เหลี่ยม ประดับไปด้วยช่อใบมะยม 2 ช่อ และชื่อมหาวิทยาลัยอยู่บนวงกลมสีเขียวทั้งภาษาไทยและภาษาอังกฤษ ตรงกลางเป็นโล่สีแดงสลับสีน้ำเงิน มีอักษรย่อ มธร. ประทับอยู่ภายในโล่ ซึ่งตัว " โล่" หมายถึง การพัฒนาการศึกษาเพื่อก่อให้เกิดการมีชื่อเสียง เป็นที่ยอมรับ "วงกลมสีเขียวใบไม้" หมายถึง การอนุรักษ์สิ่งแวดล้อมและธรรมชาติ "วงสีน้ำเงิน" หมายถึง ความจงรักภักดีต่อสถาบันพระมหากษัตริย์ "วงกลมสีเหลือง" หมายถึง คุณธรรม จริยธรรม
สีประจำสถาบันได้แก่ สีแดง-สีน้ำเงิน-สีเขียว-สีเหลือง โดย "สีแดง" หมายถึง ความจงรักภักดีต่อชาติและสังคม "สีน้ำเงิน" หมายถึง ความจงรักภักดีต่อสถาบันพระมหากษัตริย์ "สีเขียว" หมายถึง ความมุ่งหมายที่จะอนุรักษ์สิ่งแวดล้อมและศิลปวัฒนธรรมที่ยั่งยืน "สีเหลือง" หมายถึง การมีคุณค่าและรักษาคุณค่าของตนเองด้วยคุณธรรม
คณะ หลักสูตรและสาขาที่เปิดสอน > คณะวิทยาศาสตร์และเทคโนโลยี

เปิดสอนด้วยกัน 2 สาขาวิชาได้แก่ งาน
คณะ หลักสูตรและสาขาที่เปิดสอน > คณะวิทยาศาสตร์และเทคโนโลยี > หลักสูตรวิทยาศาสตร์และเทคโนโลยี

สาขาวิชาวิทยาการข้อมูลและเทคโนโลยีสารสนเทศ (วท.บ. เทคโนโลยีสารสนเทศ)
สาขาวิชาเทคโนโลยีดิจิทัลมีเดีย (วท.บ. เทคโนโลยีดิจิทัลมีเดีย) (เปิดสอนใน ปี พ.ศ. 2561)
คณะ หลักสูตรและสาขาที่เปิดสอน > คณะบัญชี

เปิดสอนด้วยกัน 1 สาขาวิชาได้แก่
คณะ หลักสูตรและสาขาที่เปิดสอน > คณะบัญชี > หลักสูตรบัญชีบัณฑิต

สาขาวิชาการบัญชี (บช.บ. การบัญชี)
คณะ หลักสูตรและสาขาที่เปิดสอน > คณะวิศวกรรมศาสตร์

เปิดสอนด้วยกัน 4 สาขาวิชา 2 หลักสูตรได้แก่
คณะ หลักสูตรและสาขาที่เปิดสอน > คณะวิศวกรรมศาสตร์ > หลักสูตรวิศวกรรมศาสตร์บัณฑิต

สาขาวิชาวิศวกรรมไฟฟ้า (วศ.บ. วิศวกรรมไฟฟ้า)
สาขาวิชาวิศวกรรมเครื่องกล (วศ.บ. วิศวกรรมเครื่องกล)
สาขาวิชาวิศวกรรมอุตสาหการ (วศ.บ. วิศวกรรมอุตสาหกรรม)